Muutettu ehdotus EUROOPAN PARLAMENTIN JA NEUVOSTON DIREKTIIVIKSI euroopan yhteisön teillä liikennöivien hyötyajoneuvojen tienvarsitarkastuksista

(komission EY:n perustamissopimuksen 250 (2) artiklan nojalla esittämä)

PERUSTELUT

A. Komissio toimitti 11. maaliskuuta 1998 neuvostolle ehdotuksen direktiiviksi Euroopan yhteisön teillä liikennöivien hyötyajoneuvojen tienvarsitarkastuksista (KOM(98)0117-C4-0346/98-98/0097(SYN)).

Talous- ja sosiaalikomitea antoi ehdotuksesta myönteisen lausunnon 29. heinäkuuta 1998.

Euroopan parlamentti antoi lausuntonsa ehdotuksesta ensimmäisessä käsittelyssä 17. helmikuuta 1999.

Parlamentti kannatti ehdotusta sen pääpiirteissä, mutta ehdotti siihen 17 tarkistusta.

Komissio hyväksyy tarkistukset 1, 3, 4, 5, 6, 7, 9, 10, 11, 15 ja 17, sillä ne selkeyttävät direktiivin soveltamisen menettelytapoja eivätkä aiheuta tarpeettomia ongelmia viranomaisille.

Parlamentin suurimpana huolena oli epäilys, etteivät jäsenvaltiot sovella direktiiviä samalla tavalla. Tarkistuksilla 2, 12 ja 13 halutaan tehdä ajoneuvontarkastajien koulutuksen, säännösten rikkomusten seuraamusten sekä teknisten ja inhimillisten resurssien yhdenmukaistamisesta edellytys direktiivin täytäntöönpanolle. Näitä tarkistuksia ei voida hyväksyä, sillä jäsenvaltiot eivät voi yhdenmukaistaa ajoneuvontarkastajien koulutusta (tarkistukset 2 ja 13), viallisista ajoneuvoista aiheutuvia seuraamuksia (tarkistukset 12 ja 13) eivätkä teknisten ja inhimillisten resurssien saatavuutta (tarkistus 13) lyhyessä ajassa.

Tarkastaessaan direktiivin täytäntöönpanoa komissio muun muassa arvioi eri jäsenvaltioissa tarkastettujen ajoneuvojen osuutta, tarkastettavien ajoneuvojen tyyppejä, niiden hyväksymis- ja hylkäämislukuja sekä ajoneuvojen rekisteröintipaikkojen jakaumaa. Kun arvio on saatu valmiiksi, komissio tarkastelee, onko yhdenmukaistamista jatkettava. Olisi käytännöllisesti ja poliittisesti mahdotonta yhdenmukaistaa kyseisiä toimenpiteitä edellytyksenä direktiivin täytäntöönpanolle.

Tarkistuksia 8 ja 16 ei voida hyväksyä, sillä ne eivät millään tavalla tehosta ehdotettuja toimenpiteitä. Tienvarsitarkastuksissa ajoneuvot joko hyväksytään tai niitä ei hyväksytä. Jos asiassa on epäselvää, ajoneuvo voidaan katsastaa katsastuslaitoksessa. Siitä, että vialliset ajoneuvot olisi hinattava katsastuspaikalle, ei olisi mitään lisähyötyä, ja se veisi turhaan aikaa.

Tarkistuksella 14 halutaan lisätä eläinkuljetusajoneuvot omaksi ajoneuvotyypikseen. Tätä ei voida hyväksyä, koska direktiiviehdotuksessa ajoneuvot luokitellaan ajoneuvotyypin (esim. kuorma-auto, linja-auto) mukaan eikä kuljetettavien tavaroiden mukaan.

B. Näin ollen komissio muuttaa ehdotustaan seuraavasti:

Tarkistuksella 1 korvataan sana "liikenteenharjoittajille" sanalla "yrityksille", jolloin säännöksestä tulee kattavampi.

Tarkistuksessa 3 vaaditaan tarkastuslomakkeiden yhdenmukaistamista kielivaikeuksien vähentämiseksi, koska tällöin tietynlainen tieto löytyy aina samasta kohdasta, vaikka se olisikin eri kielellä, mikä parantaa menettelytapoja.

Tarkistuksessa 4 todetaan, että katsastukset voidaan yhdistää muihin pakollisiin tarkastuksiin. Tarkistus hyväksytään.

Tarkistukset 5 ja 6 koskevat menettelytapoja. Tarkistuksessa 5 pyydetään jäsenvaltioita ilmoittamaan komissiolle tienvarsitarkastusten luonteesta, ja tarkistuksessa 6 pyydetään komissiota ilmoittamaan parlamentille ohjelman kaksivuotistarkastuksen tuloksista. Kumpikin tarkistus hyväksytään.

Tarkistus 7 selventää, miten on toimittava silloin, kun ajoneuvo on hiljattain tarkastettu. Tarkistus hyväksytään.

Tarkistus 9 on uusi säännös, jossa vaaditaan, että tarkastuksen läpäisseistä ajoneuvoista tehdään tilastot ja että odotusaika jää mahdollisimman lyhyeksi. Tämä voidaan hyväksyä.

Tarkistuksessa 10 vaaditaan, että viranomaiset ilmoittavat toisilleen tarkastusten tekemisestä vastaavat yksiköt ja yhteyshenkilöt. Tämä säännös tulee esille jo liitteen 1 "tarkastuslistassa", joten se voidaan hyväksyä.

Tarkistuksessa 11 vahvistetaan, että viallisesta ajoneuvosta aiheutuva syyte on nostettava siinä jäsenvaltiossa sovellettavan lainsäädännön mukaisesti, jossa tarkastus on tehty. Koska tämä on kaikissa oikeuden muodoissa yleisenä käytäntönä, tarkistus tietenkin hyväksytään.

Tarkistuksissa 15 ja 17 tuodaan esille, että dieselpolttoaineen tai öljyn vuodon havaitseminen on syy ajoneuvon hylkäämiseen. Tämä yksinkertainen tarkistus on peräisin moottoripyöräeturyhmiltä, jotka haluavat vähentää sitä todellista vaaraa, jonka polttoaineen vuoto aiheuttaa moottoripyöräilijöille. Tarkistus hyväksytään.

98/0097 (COD)

Muutettu ehdotus

EUROOPAN PARLAMENTIN JA NEUVOSTON DIREKTIIVIKSI

euroopan yhteisön teillä liikennöivien hyötyajoneuvojen tienvarsitarkastuksista

Muutetaan asiakirjassa KOM(98)0117 lopullinen - SYN 98/0097 esitetty komission ehdotus seuraavasti:

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>